
Hei!

Dette er en bok til deg som er jente og har, eller har lyst til å ha, sex med gutter. Kanskje du er nysgjerrig, litt usikker eller lurer på hvordan du kan få mer nytelse. Kanskje du har hatt sex før, men sitter igjen med spørsmål om hva som egentlig føles bra, hvordan du kan si fra om hva du liker, eller hvorfor gutter noen ganger oppfører seg annerledes etter sex.

Denne boka handler ikke om følelser, kjønnssykdommer eller hvordan du setter på en kondom – det finnes andre steder å lese om det. Her tar vi for oss de spørsmålene mange jenter faktisk sitter med: Hva skjer egentlig under sex? Hvordan finner jeg ut hva jeg liker? Hva synes gutter om foreplay og oralsex?

Noen voksne som kommer over denne boka, vil kanskje mene at vi burde skrive mer om at det er lurt å vente med sex til man har en fast kjæreste – eller kanskje helt til man er gift. Men sannheten er at ungdom har sex uansett hva voksne mener. Vårt mål er ikke å si hva du skal gjøre, men å gi deg informasjon slik at du kan ha trygg og god sex når du føler deg klar.

Vi vet også at ikke alle som leser denne boka, vil kjenne seg igjen i alt innholdet. Kanskje du er ei jente som vil ha sex med jenter, eller kanskje du ikke helt føler deg hjemme i kategoriene «gutt» eller «jente». Likevel tror vi at mye av det vi tar opp her – som kommunikasjon, grenser og nytelse – er nyttig uansett kjønn, kropp eller seksuell orientering. Hvis du vil lese mer spesifikt om sex for skeive, anbefaler vi varmt Skeiv sexhåndbok, som du finner gratis på skeivungdom.no.

Vi som har laget denne boka, har snakket med mange ungdommer om kropp, sex og alt det som hører med. Noen av spørsmålene svarer vi på selv, men vi har også fått en gruppe gutter mellom 18 og 20 år til å dele tips og erfaringer som kan være nyttige.

Selvfølgelig er ikke alle gutter like – folk tenner på forskjellige ting. Det aller beste rådet er derfor å spørre den du er med om hva de liker. Ingen bok kan gi deg alle svarene, men vi håper denne kan gi deg et godt utgangspunkt!


Aller viktigst og kort oppsummert:


1.Sex er best når begge er trygge, liker hverandre veldig godt og faktisk har lyst! Ikke minst når begge er edru.

2.Gutter vil gjerne at jenter forteller hva de liker. Ikke vær redd for å si hva som tenner deg – sjansen er stor for at han både setter pris på det og blir enda mer tent selv.

3.Sex er mye mer enn orgasme, stillinger og teknikk. Det er kos og kyssing, fnising og fomling, nærhet og flørt. Først og fremst skal det være gøy!








OPS/images/cover.jpg
" Silje Berggrav (@ *
g% * og Live Mehlum */*\

V@WWMMHM for sex med ep e,

" DETTE






OPS/images/logo.jpg
Landsforeningen mot
seksuelle overgrep






OPS/images/title.jpg
Silje Berggrav
og Live Mehlum

DETTE

LIKER

VI

Sexrdd fra guttene

HUMANIST FORLAG





